CELEX: 62019TN0640
Language: et
Date: 2019-09-25 00:00:00
Title: kohtuasi T-640/19: 25. septembril 2019 esitatud hagi – Sasol Germany jt versus ECHA

2.12.2019   
            
            
               ET
            
            
               Euroopa Liidu Teataja
            
            
               C 406/35
            
         
      25. septembril 2019 esitatud hagi – Sasol Germany jt versus ECHA
      (kohtuasi T-640/19)
      (2019/C 406/45)
      Kohtumenetluse keel: inglise
      
         Pooled
      
      
         Hagejad: Sasol Germany GmbH (Hamburg, Saksamaa), SI Group - Béthune (Béthune, Prantsusmaa), BASF SE (Ludwigshafen am Rhein, Saksamaa) (esindajad: advokaadid C. Mereu, P. Sellar ja S. Saez Moreno)
      
         Kostja: Euroopa Kemikaaliamet (ECHA)
      
         Nõuded
      
      Hagejad paluvad Üldkohtul:
      
                  —
               
               
                  tunnistada hagiavaldus vastuvõetavaks ja põhjendatuks;
               
            
                  —
               
               
                  tühistada vaidlustatud akt osas, milles sellega määratletakse 4-tert-butüülfenooli (PTBP) väga ohtliku ainena kandidaatainete loetelus selle võimalikuks kandmiseks Euroopa Parlamendi ja nõukogu määruse (EÜ) nr 1907/2006 (1) XIV lisasse;
               
            
                  —
               
               
                  mõista käesoleva menetluse kohtukulud välja kostjalt.
               
            
         Väited ja peamised argumendid
      
      Hagi põhjenduseks esitavad hagejad viis väidet.
      
                  1.
               
               
                  Esimene väide, et rikutud on endokriinfunktsiooni kriteeriumit ja tõendite kaalukusel põhinevat lähenemist, kuna kostja ei tõendanud niisuguse teadusliku tõendusmaterjali olemasolu, millest nähtuks tõsine mõju inimese tervisele või keskkonnale.
               
            
                  2.
               
               
                  Teine väide, et rikutud on määruse (EÜ) nr 1907/2006 artikli 57 punktis f kasutatud mõistet „põhjustab samaväärset ohtu“, kuna:
                  
                              —
                           
                           
                              esiteks hinnangus, kas „põhjustati samaväärne oht“, mida nõuab määrus (EÜ) nr 1907/2006, ei võetud arvesse muid tegureid kui ohud, mis tulenevad aine olemuslikest omadustest, ja jäeti tähelepanuta tegurid nagu PTBP biolagunduvus, mis olid hindamiseks vajalikud (või põhineti ainult oletustel);
                           
                        
                              —
                           
                           
                              teiseks tugines ettepaneku teinud liikmesriik Saksamaa ebausaldusväärsele teabele ja põhjendamata võrdlusele teise aine omadustega;
                           
                        
                              —
                           
                           
                              kolmandaks võrdsustati vaidlustatud otsuses PTBP kantserogeense, mutageense või reproduktiivtoksilise ainega, mille kohta ei ole aga teaduslikku hinnangut, mis seda põhjendaks.
                           
                        
            
                  3.
               
               
                  Kolmas väide, et tehtud on ilmne hindamisviga/jäetud hoolsalt läbi vaatamata kogu asjassepuutuv teave ja eriti andmed kokkupuute kohta.
               
            
                  4.
               
               
                  Neljas väide, et rikutud on proportsionaalsuse põhimõtet/ei valitud kõige vähem koormavamaid võimalusi.
               
            
                  5.
               
               
                  Viies väide, et rikutud on proportsionaalsuse põhimõtet/jäetud läbi viimata nõuetekohane riskijuhtimisvalikute analüüs, milles oleks arvestatud juba võetud riskijuhtimise meetmetega.
               
            
         (1)  Euroopa Parlamendi ja nõukogu 18. detsembri 2006. aasta määrus (EÜ) nr 1907/2006, mis käsitleb kemikaalide registreerimist, hindamist, autoriseerimist ja piiramist (REACH) ja millega asutatakse Euroopa Kemikaalide Agentuur ning muudetakse direktiivi 1999/45/EÜ ja tunnistatakse kehtetuks nõukogu määrus (EMÜ) nr 793/93, komisjoni määrus (EÜ) nr 1488/94 ning samuti nõukogu direktiiv 76/769/EMÜ ja komisjoni direktiivid 91/155/EMÜ, 93/67/EMÜ, 93/105/EÜ ja 2000/21/EÜ (ELT L 396, 30.12.2006, lk 1).